
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 2Nt/22/2025 3825010303 02. 04. 2025 JUDr. Pavol Bielik ECLI:SK:OSPD:2025:3825010303.1
Uznesenie Okresný súd Prievidza samosudcom JUDr. Pavlom Bielikom v trestnej veci odsúdenej A. B., nar. XX.XX.XXXX v C., trvale bytom D. E. F., G. H. XX/XX, prechodne bytom D. E. F., I. XXX/XX pre prečin podľa § 207 ods. 2 Trestného zákona, takto rozhodol: Podľa § 422 Trestného poriadku a podľa § 3 ods. 4 zákona č. 528/2005 Z. z. o výkone trestu povinnej práce určuje odsúdenej A. B., nar. XX.XX.XXXX v C., trvale bytom D. E. F., G. H. XX/XX, prechodne bytom D. E. F., I. XXX/XX, druh a miesto výkonu trestu povinnej práce uloženého trestným rozkazom Okresného súdu Prievidza sp. zn. 20T/75/2024 zo dňa 25.11.2024, vo výmere 200 /dvesto/ hodín a to tak, že odsúdená bude vykonávať: - Druh práce: pomocné a manuálne práce (verejno-prospešné práce pre Mesto Prievidza), - Miesto výkonu práce: Prievidza, - Poskytovateľ práce: Mesto Prievidza, Námestie slobody 14, 971 01 Prievidza, IČO: 165808. odôvodnenie: Trestným rozkazom Okresného súdu Prievidza sp. zn. 20T/75/2024 zo dňa 25.11.2024, právoplatným dňa 13.12.2024, bola A. B., uznaná vinnou z prečinu zanedbania povinnej výživy podľa § 207 ods. 2 Trestného zákona, za čo jej bol uložený trest povinnej práce vo výmere 200 /dvesto/ hodín. Probačná a mediačná úradníčka Okresného súdu Prievidza prejednala s odsúdenou podmienky k individuálnej dohode o zabezpečení povinnej práce, na základe čoho bola následne Okresným súdom Prievidza v zastúpení predsedníčkou súdu a poskytovateľom práce Mestom Prievidza v zastúpení primátorkou mesta dňa 07.03.2025 uzatvorená Dohoda o zabezpečení trestu povinnej práce. Podľa § 422 Tr. poriadku výkon trestu povinnej práce upravuje osobitný zákon. Podľa § 3 odsek 4 zákona č. 528/2005 Z. z. o výkone trestu povinnej práce a o zmene a doplnení niektorých zákonov v znení neskorších predpisov, po prejednaní podmienok výkonu trestu povinnej práce podľa odseku 3 bezodkladne rozhodne predseda senátu okresného súdu, v obvode ktorého má odsúdený trest vykonať, o druhu a mieste výkonu trestu povinnej práce a nariadi jeho výkon; predseda senátu tak rozhodne aj bez predchádzajúceho prejednania podmienok výkonu trestu podľa odseku 3, ak sa odsúdený bez dostatočného ospravedlnenia nedostaví k takému prejednaniu, hoci mu bola výzva podľa odseku 2 riadne doručená. Na základe vyššie uvedených skutočností rozhodol súd tak, ako je uvedené vo výrokovej časti tohto uznesenia.
Poučenie: Proti tomuto uzneseniu sťažnosť nie je prípustná.

